Actele pentru decontarea sumelor pentru luna martie, pentru zile libere pentru supravegherea copiilor, conform prevederilor Legii nr. 19/2020, se depun conform art. 3 alin. (3) din H.G. nr. 217/2020, in cel mult 30 zile de la data efectuarii platii contributiilor si impozitelor aferente indemnizatiei.

Decontarea sumelor platite cu titlu de indemnizatie potrivit art. 2 din H.G. nr. 217/2020, se face in termen de 60 zile calendaristice de la data inregistrarii documentelor prevazute la art. 3 alin. (1).

Pentru decontarea sumelor pentru plata indemnizatiei prevazute la art. 2,din **﻿Hotararea nr. 217 din 18 martie 2020 pentru aplicarea prevederilor Legii nr. 19/2020 privind acordarea unor zile libere părinţilor pentru supravegherea copiilor, în situaţia închiderii temporare a unităţilor de învăţământ** angajatorul va depune cerere la agentiile pentru ocuparea fortei de munca judetene, respectiv a municipiului Bucuresti în a carei raza teritoriala îsi desfasoara activitatea angajatorul sau sucursala/punctul de lucru al acestuia, dupa caz.

**Cererea va fi însotita de documentele prevazute la art. (3) alin. (1), astfel:**

a) lista angajatilor care au beneficiat de zilele libere, precum si indemnizatia acordata pe aceasta perioada;
b) copii de pe statele de plati din care sa reiasa acordarea indemnizatiei;

c) declaratia pe propria raspundere a reprezentantului legal al angajatorului prin care se atesta ca lista prevazuta la lit. a) contine persoanele care îndeplinesc conditiile reglementate la art. 2 alin. (2) din Legea nr. 19/2020; modelul declaraţiei este aprobat prin ordin al presedintelui Agentiei Nationale pentru Ocuparea Fortei de Munca, care se publica în Monitorul Oficial al României, Partea I;

d) dovada platii contributiilor si impozitelor aferente lunii în care s-a platit indemnizatia.

**Cererea va fi datata si semnata de reprezentantul legal si va contine obligatoriu urmatoarele elemente:**

a) datele de identificare ale angajatorului, inclusiv adresa de e-mail;
b) contul bancar;
c) numele reprezentantului legal al angajatorului;
d) suma totala solicitata;
e) numarul angajatilor pentru care s-a solicitat suma.
3) Documentele prevazute la alin. (1) se transmit prin posta electronica la adresa electronica comunicata de agentiile pentru ocuparea fortei de munca judetene, respectiv a municipiului Bucuresti, în cel mult 30 zile de la data efectuarii platii contributiilor si impozitelor aferente indemnizatiei.

**In Ordinul nr. 346 din 26 martie 2020 privind aprobarea modelului declaraţiei pe propria răspundere prevăzute la art. 3 alin. (1) lit. c) din Hotărârea Guvernului nr. 217/2020 pentru aplicarea prevederilor Legii nr. 19/2020 privind acordarea unor zile libere părinţilor pentru supravegherea copiilor, în situaţia închiderii temporare a unităţilor de învăţământ,aveti declaratia pe propria raspundere si tot in ordin gasiti si Tabel model cu elemente minimale.**

**ANEXA 1**

**DECLARAŢIE PE PROPRIA RĂSPUNDERE**

conform art. 3 alin. (1) lit. c) din Hotărârea Guvernului nr. 217/2020 pentru aplicarea prevederilor Legii nr. 19/2020 privind acordarea unor zile libere părinţilor pentru supravegherea copiilor, în situaţia închiderii temporare a unităţilor de învăţământ

Subsemnatul/Subsemnata, …..............…, legitimat/legitimată cu CI/BI seria ….. nr. .....…., eliberată/eliberat de …......... la data de …......, CNP ….........., în calitate de administrator/reprezentant legal al angajatorului ......................., având CUI .......….., cu sediul social în localitatea …........…, str. ….......... nr. ….., judeţul …........./municipiul ….........., sectorul ….., telefon .........….., fax …........, e-mail …................, cunoscând prevederile art. 326 din Legea nr. 286/2009 privind Codul penal, cu modificările şi completările ulterioare, cu privire la falsul în declaraţii, declar pe propria răspundere că lista angajaţilor care au beneficiat de zilele libere, precum şi indemnizaţia acordată pe această perioadă conţine persoanele care îndeplinesc cumulativ condiţiile reglementate la art. 2 alin. (2) din Legea nr. 19/2020 privind acordarea unor zile libere părinţilor pentru supravegherea copiilor, în situaţia închiderii temporare a unităţilor de învăţământ, cu modificările şi completările ulterioare, respectiv:

a) au copii cu vârsta de până la 12 ani, înscrişi în cadrul unei unităţi de învăţământ, sau au copii cu dizabilităţi cu vârstă de până la 18 ani, înscrişi în cadrul unei unităţi de învăţământ. A se vedea tabelul care face parte integrantă din prezenta declaraţie pe propria răspundere;

b) locul de muncă ocupat nu permite munca la domiciliu sau telemuncă.

Data …..

Numele şi prenumele...................